Σεισμός στην Αϊτή το 2010

Τον Ιανουάριο του 2010 ισχυρός σεισμός έπληξε την Αϊτή, προκαλώντας το θάνατο χιλιάδων ανθρώπων και τεράστιες υλικές καταστροφές. Ο σεισμός είχε μέγεθος 7,0 βαθμών της κλίμακας Ρίχτερ, επίκεντρο μόλις 16 χιλιόμετρα από την πρωτεύουσα της χώρας Πορτ-ο-Πρενς και εστιακό βάθος μόλις 10 χιλιόμετρα.Σκηνικό επίγειας κόλασης με αμέτρητες χιλιάδες νεκρούς, Ναυτεμπορική, 14 Ιανουαρίου 2010, ανακτήθηκε στις 14 Ιανουαρίου 2010 Το αποτέλεσμα ήταν να φτάσει επίπεδο έντασης Χ (10) στη 12-βάθμια Κλίμακα Μερκάλι, ήταν δηλαδή «εξαιρετικά καταστροφικός». 

Η κύρια σεισμική δόνηση σημειώθηκε στις 16:53:09 τοπική ώρα (21:53:09 UTC) της 12ης Ιανουαρίου 2010. Διήρκεσε ένα λεπτό, ενώ ακολουθήθηκε από αρκετούς μετασεισμούς.

Ο επίσημος απολογισμός των νεκρών ήταν τουλάχιστον 230.000 άνθρωποι. Σύμφωνα με νέο απολογισμό της κυβέρνησης στο Πορτ-ο-Πρενς, ο σεισμός προκάλεσε το θάνατο 300.000 ανθρώπων,enet.gr, Από τα Ρίχτερ της Αϊτής στα σίδερα, 2 Απριλίου 2010  ενώ ο μεγαλύτερος αριθμός που έχει αναφερθεί είναι 316.000 νεκροί.

Οι υλικές καταστροφές από τον σεισμό ήταν εξαιρετικά μεγάλης έκτασης. Ανάμεσα στα δεκάδες κτήρια που κατέρρευσαν, συγκαταλέγονται και το πενταώροφο αρχηγείο των Ηνωμένων Εθνών, τα γραφεία της Παγκόσμιας Τράπεζας, το Προεδρικό Μέγαρο και το Κοινοβούλιο της χώρας.«Ισοπεδώθηκε» η Αϊτή από τον ισχυρό σεισμό, Κέρδος 13 Ιανουαρίου 2010, ανακτήθηκε στις 14 Ιανουαρίου 2010

 Παραπομπές 

2010